Proba individuală de spadă de la Torun a fost dominată clar de către reprezentantele României. Pe lângă cele două finaliste, în primele 8 a ajuns şi Simona Pop, care a întâlnit-o în sferturi pe una dintre cele două finaliste, Ana Maria Popescu (scor 15-9).

Simona Gherman a redevenit campioană europeană la individual după o pauză de 4 ani. Ea câştiga în 2012 medalia de aur la Legnano într-o altă finală sută la sută românească, disputată atunci cu Anca Măroiu.

Campionatul European de scrimă de la Torun (Polonia) are loc în perioada 20-25 iunie şi reprezintă ultimul test important înaintea Jocurilor Olimpice de la Rio.